burgasdotpro/wikipedia huggingface dataset:
Rajský dvor

Rajský dvor (latinsky "viridarium" – záhrada, park) je štvorcová alebo pravouhlá záhrada umiestnená uprostred kláštorných budov.
Rajský dvor fungoval ako miesto odpočinku i rozjímania. Názov vychádzal z charakteru záhrady zdobenej kvetinami či lavičkami skrytými v tieni, boli v nich zakladané jazierka s rybami. Priestor rajského dvora je lemovaný (ambitom) s Krížovou cestou, tzv. krížovou chodbou, ktorá je do priestoru dvora otvorená arkádami či oknami. Uprostred je situovaná studňa alebo fontána. 
Rajský dvor bol podľa regulí mnohých stredovekých rehoľných rádov (benediktíni, cisterciáni, kartuziáni) neoddeliteľnou súčasťou kláštorného komplexu, priliehali k nemu ostatné dôležité priestory ako kapitulná sieň, kostol, refektár, dormitár.
Mazda RX-8

Mazda RX-8 je športový automobil, ktorý v rokoch 2003 až 2011 vyrábala automobilka Mazda Motor Corporation. Prvýkrát sa objavila v roku 2001 na North American International Auto Show. Je nasledovníkom Mazdy RX-7, a ako jej predchodcovia v rade RX, je poháňaná Wankelovým motorom. RX-8 zahájila predaj v Severnej Amerike v modelovom roku 2004. Mazda 23. augusta 2011 oznámila, že výroba RX-8 bude ukončená, pričom modely roku 2011 budú poslednými.
2003 – 2008.
Prvá verzia RX-8 s kódom SE3P a JMZSE bola vyrábaná od modelového roku 2003. Poháňal ju RENESIS 13B-MSP Wankelov 654x2 rotačný motor s objemom 1,3 l bez turbodúchadla. V čase uvedenia bol motor dostupný v štandardnej a výkonnejšej verzii. 4-portový štandardný motor poskytoval výkon 171 kW/232 koní a bol spojený s 5-rýchlostnou manuálnou alebo 4-rýchlostnou automatickou prevodovkou. Výkonnejší 6-portový motor bol dostupný jedine s 6-rýchlostnou manuálnou prevodovkou a dosahoval výkon 184 kW/250 koní. Pre severoamerický trh ponúkala Mazda upravené výkony štandardných a výkonnejších motorov RENESIS s výkonmi 145 kW/197 koní a 175 kW/238 koní v tomto poradí.
RX-8 bola dostupná vo viacerých konfiguráciách na rôznych trhoch po celom svete. Štandardné konfigurácie boli:
2008 – 2011.
Pre modelový rok 2009 inžinieri Mazdy zlepšili tuhosť karosérie RX-8 použitím výstuží (trapézová rozperná tyč predných tlmičov), čím sa zvýšila lokálna tuhosť predných pružiacich miest. Upravená RX-8 bola ľahšia o 40 kilogramov ako predchádzajúce modely (2003 – 2008). Dodatočne bola pre lepšie riadenie prerobená geometria zadného pruženia zlepšením tuhosti hnacieho hriadeľa, zmenšením NVH úrovní a zlepšením celkových výkonov. Upravená RX-8 mala rozdielny prevodový pomer (vo verziách s manuálnou prevodovkou), ktorý bol znížený z 4,444 na 4,777.
09 RX-8 mala športové vysokokvalitné predné a zadné svetlomety a takisto výfukové potrubie s väčším priemerom (). Upravená RX-8 mala tiež päť-lúčové disky kolies so symbolickým, športovým dizajnom, ktorý pripomína rotačný motor. Táto verzia mala tri úrovne výbavy: Sport, Grand Touring a R3.
R3.
R3 verzia bola predstavená pre modelový rok 2009. R3 výbava mala jemne zlepšené pruženie (tlmiče Bilstein) a tuhosť (penou plnené predné nosníky). R3 bola tiež dodávaná s 19-palcovými diskami kolies BBS z hliníkovej zliatiny, obutými do vysokovýkonných pneumatík. Exteriéru dominuje iný, nižší predný nárazník, nižšie bočné prahy a štandardný zadný nárazník. V interiéri je pár špeciálnych sedadiel Recaro, 300-wattový audio systém Bose, Bluetooth a Mazda vstup na kľúč a štartovací systém.
MAZDASPEED.
Mazdaspeed, tuningová pobočka automobilky Mazda, vyrobila viacero autodielov a doplnkov pre RX-8, vrátane plných bodykitov, úprav pruženia, úprav motora (studené sanie motora, „catback“ výfukový systém) a viacero interiérových doplnkov. Okrem toho vyrába niekoľko sérií autosalónových limitovaných RX-8. Dodnes však ešte nebola vytvorená plne upravená RX-8 popri automobiloch ako Mazdaspeed Protege, Mazdaspeed MX-5, Mazdaspeed6 alebo Mazdaspeed3.
Jozef Dóka ml.

Jozef Dóka ml. (* 12. september 1948, Sereď† 14. november 2011, Bratislava) bol slovenský grafický dizajnér a maliar. Jeho otec Jozef Dóka bol fotograf, maliar, grafik, ilustrátor, fotograf a monumentalista.
Životopis.
Narodil sa v Seredi, ale väčšinu života prežil v Trnave. Študoval na Vysokej škole výtvarných umení v Bratislave v rokoch 19701976.
V roku 1976 vytvoril značku Galérie Jána Koniarka v Trnave, odkedy sa datuje jeho spolupráca s touto galériou. V roku 1982 predložil vedeniu GJK návrh štatútu periodicky sa opakujúcej medzinárodnej súťažnej prehliadky svetovej plagátovej tvorby. Táto myšlienka sa vtedy neuskutoční napriek kladnému prijatiu odbornej a laickej verejnosti kvôli jej spolitizovaniu totalitným režimom. Neskôr v roku 1990 spoločne s grafickým dizajnérom Dušanom Junekom opakovane iniciuje, neskôr spoluorganizoval, medzinárodnú výstavu "Trienále plagátu Trnava". Pracuje v Organizačnom výbore trienále, v roku 1999 sa stáva čestným predsedom Organizačného výboru trienále.
V roku 1997 publikoval v náväznosti na Trienále plagátu Trnava architektonickú ideu s názvom Nová trnavská veža zo skla – futuristická vízia 2001, ktorú vytvoril so spoluautorkou Ing. arch. Zuzanou Nádaskou. Súčasťou tohto zámeru je etablovať užité umenie a plagát do všetkých priestorov navrhovaného polyfunkčného objektu.
Od roku 1979 prezentuje svoje plagáty na samostatných a skupinových výstavách a zúčastňuje sa bienále grafického dizajnu. V roku 2002 zakladá galériu s názvom Prvá Galéria plagátu na ulici – plagáty sú inštalované vo veľkoplošných výkladoch Československej obchodnej banky.
Jozef Dóka ml. je pochovaný v Bohdanovciach nad Trnavou.
Bratská vodná nádrž

Bratská vodná nádrž () je vodná nádrž na ruskej rieke Angara v sibírskej časti krajiny. Rozlohou , dĺžkou i objemom vody jedna z najväčších vodných nádrží sveta bola naplňovaná v rokoch 1961 – 1969. Súčasťou vodného diela je i elektráreň s inštalovaným výkonom 4500 MW. 
Priehrada reguluje dlhodobé prietoky na Angare a využíva sa na výrobu elektrickej energie, vodnú dopravu, splavovanie dreva, rybárstvo a zásobovanie priemyslu i domácností vodou. Vzdutím hladín sa stalo splavnými množstvo prítokov. Na brehu ležia mesta Bratsk, Svirsk a Usolje-Sibirskoje.
Roman II.

Roman II. (, nazývaný aj: Porfyrogennétos alebo Porfyrogenet; * 939, Konštantínopol† 15. marec 963, Konštantínopol) bol byzantský cisár v rokoch 959963.
Životopis.
Konštantín sa narodil v roku 939 ako syn byzantského cisára Konštantína VII. a cisárovnej Heleny Lekapény. Keďže sa narodil v purpurovej komnate cisárskeho paláca, patrí mu titul Porfyrogennétos. Už ako maloletý bol v septembri 944 cisárom Romanom I. Lekapénom zasnúbený/oženený s talianskou princeznou Berthou (Bertou, Eudokiou). Bertha však čoskoro v mladom veku zomrela. Roman si následne vynútil sobáš s krásnou, no neurodzenou Anastásiou, ktorá ako cisárovná prijala meno Theofanó, získala na dvore veľký vplyv.
Za spolucisára bol Roman korunovaný už v roku 945, na trón ako samovládca nastúpil po smrti Konštantína VII. ako dvadsaťjeden ročný. Po nástupe na trón v roku 959 sa Roman zbavil niektorých dvoranov a radcov, a na Theofaninu žiadosť dokonca nechal svoju matku Helenu vykázať do kláštora.
Sám sa o správu ríše veľmi nezaujímal. Vojenské záležitosti ponechal na vojenských generálov Nikefora a Leona Fókovcov, správu ríše riadil parakoimomenos Jozef Bringas. V roku 961 sa Nikeforovi podarilo znovu dobyť Krétu, ktorá bola pod moslimskou nadvládou. V roku 962 dobyť sa Nikeforovi podarilo získať hamdánovské hlavné mesto Aleppo. Vydával zákony proti mocnej vrstve bohatých aristokratov (dynatoi) a pokúšal sa pred ich zásahmi ochrániť vojenské statky (stratiotika ktemata).
Roman zomrel náhle v roku 963 zomrel. Zanechal po sebe dvoch maloletých synov Bazila II. a Konštantína VIII., ktorí boli ešte počas jeho života korunovaní za cisárov. Na základe Skylitzovej kroniky existovali hypotézy, že bol otrávený svojou manželkou Theofanó, čo sa však dnes zdá málo pravdepodobné, pretože ich vzťahy sa zdali byť dobré a Theofanó len krátko pred Romanovou smrťou porodila ich tretie dieťa, princeznú Annu. Moci sa po jeho smrti ujal Nikefor II., ktorý premohol v boji o moc eunucha Bringa a vzal si Theofanó za manželku.
Arabské hry

Arabské hry sú medzinárodné regionálne multi-športové podujatie, usporadúvané každé 4 roky v krajinách arabského sveta, pod dohľadom Arabskej olympijskej únie (UANOC). Zúčastňujú sa ich športovci arabských štátov Severnej Afriky a Juhozápadnej Ázie. Svoju históriu začali v roku 1953, kedy sa v Alexandrii konali prvé Arabské hry. Ženy majú právo štartovať od roku 1985.
Štáty.
Na hrách sa doteraz zúčastnilo 22 súčasných štátov.
Športy.
V celej histórii Arabských hier sa predstavilo 36 športov.
Historická tabuľka medailistov.
"* Zjednotená arabská republika (1958 – 1961) sa skladala z 2 štátov: Egypt a Sýria."
"** Jemen vrátanie Severného Jemenu a Južného Jemenu."
Majstrovstvá sveta v ľadovom hokeji žien do 18 rokov 2012

Majstrovstvá sveta v ľadovom hokeji žien do 18 rokov 2012 boli piate majstrovstvá sveta v ľadovom hokeji žien do 18 rokov, ktoré sa hrali v dvoch výkonnostných kategóriách: Top divízia (elitná kategória) a I. divízia. Majsterkami sveta sa stali hokejistky pred obhajkyňami titulu zo .
Top divízia.
Turnaj Top divízie sa uskutočnil v dňoch 31. decembra 20117. januára 2012 v Česku. Dejiskami boli moravské mestá Zlín a Přerov.
Rozdelenie účastníkov do základných skupín.
Turnaja sa zúčastnilo osem celkov, rozdelených do dvoch základných skupín:&lt;br&gt;"(v zátvorke je umiestenie na MS 2011)"
Hrací systém a priebeh ďalšej fázy turnaja.
Po skončení základných skupín súťaž pokračovala rovnakým systémom, ako predošlé MS 2011. Víťazi skupín postúpili priamo do semifinále, celky na druhých a tretích miestach odohrali krížovým systémom dve štvrťfinálové stretnutia. Porazení zo štvrťfinále odohrali zápas o 5. miesto, víťazi sa kvalifikovali do semifinále.
Tímy, ktoré v základných skupinách obsadili štvrté miesta, odohrali sériu troch zápasov na dva víťazné o udržanie v Top divízii. Porazený celok z tejto série, ktorým je , zostupuje do I. divízie MS 2013.
Dejiskom série o záchranu a stretnutia o 5. miesto bol Přerov, štvrťfinále, semifinále, zápas o 3. miesto a finále sa hralo v Zlíne.
Play-off o titul.
p = v predĺžení
Prvá divízia.
Kvalifikačný turnaj.
Kvalifikačný turnaj I. divízie sa uskutočnil v dňoch 29. novembra4. decembra 2011 v talianskom Asiagu.
Hlavný turnaj.
Hlavný turnaj I. divízie sa uskutočníil v dňoch 29. decembra 20114. januára 2012 v nórskom Tromsø za účasti šiestich tímov:&lt;br&gt;"(v zátvorke je umiestenie v I. divízii MS 2011)"
Maďarsko a Veľká Británia si účasť v I. divízii vybojovali v kvalifikácii.
Pozri aj.
Majstrovstvá sveta v ľadovom hokeji žien 2012
Zoznam ciest I. triedy v Česku

Zoznam ciest I. triedy v Česku obsahuje prehľad všetkých komunikácií v Česku, ktoré sú kategorizované ako cesty I. triedy.
Medzinárodné cesty v Česku.
Českom prechádzajú po cestách I. triedy alebo diaľniciach či rýchlostných cestách tieto medzinárodné cesty:
Statistics Explained

Statistics Explained je online encyklopédia Eurostatu, ktorá prezentuje a vysvetľuje štatistické pojmy a dáta EÚ. Vznikla v roku 2009 a je písaná vo formáte veľmi podobnom wikipédii. Zahŕňa aj obsah viacerých tradičných štatistických papierových kníh (napr. kompletný text knihy "European Business – facts and figures").
Arabské hry 2011

Arabské hry 2011 boli v poradí 12. arabské hry, ktoré sa konali v Dauha, v Katare od 6.23. decembra 2011, za účasti 21 štátov Arabskej olympijskej únie.
Hostiteľská krajina.
Katar získal právo usporiadať prvýkrát Arabské hry, keď vo voľbách vyhral nad Libanonom. 
Štadión Khalifa Stadium bol vybraný ako hlavné dejisko hier, kde sa uskutoční otvárací i záverečný ceremoniál. Štadión bol v minulosti dejiskom takých významných podujatí ako Ázijské hry 2006 či Majstrovstvá Ázie vo futbale 2011.
Zúčastnené štáty.
Pôvodne sa malo zúčastniť hier všetkých 22 štátov Arabskej olympijskej únie. Ale v novembri 2011 sa Sýria rozhodla stiahnuť svoj tím z hier na protest proti suspendovaniu Sýrie z Arabskej ligy.
Pozn: V zátvorke je uvedený počet športovcov.
Tabuľka medailistov.
"k 23 decembru 2011"
Symphony of Destruction

„Symphony of Destruction“ je singel americkej heavy metalovej skupiny Megadeth, z ich albumu "Countdown to Extinction" z roku 1992. Text napísal frontman Dave Mustaine a skladba si získala významnú rádiovú hranosť, čím sa stala jednou z najznámejších skladieb skupiny Megadeth.
Skladba bola dobre prijatá kritikmi, a jej hudobné video režírované Waynom Ishamom bolo často hrané televíziou MTV, ale napokon sa stalo kontroverzným a bolo cenzurované kvôli vražednej scéne, ktorá bola cítená ako "príliš krutá".
Sirhán Bišára Sirhán

Sirhán Bišára Sirhán (, ‎* 19. marec 1944, Jeruzalem) je jordánsky doživotne odsúdený väzeň, ktorý 5. júna 1968 spáchal atentát na Roberta Kennedyho. Robert Kennedy bol vážne ranený tromi strelami z revolvera kalibru .22, ktorým onedlho po prevoze do nemocnice podľahol. 17. apríla 1969 bol Sirhán odsúdený na trest smrti v plynovej komore. V roku 1972 bol však jeho trest z dôvodu vzniknutého precedensu "Ľud vs. Anderson" (64 Cal.2d 633, 414 P.2d 366), zmiernený na doživotie, ktorý si odpykáva až do súčasnosti (2022).
Experiment DØ

Experiment DØ alebo experiment D0 alebo (na zvýraznenie faktu, že Ø a 0 značia nulu) bol jeden z dvoch hlavných experimentov na urýchľovači Tevatron umiestnenom vo Fermilabe v Batavii v štáte Illinois v USA. Experiment DØ študoval zrážky protónov a antiprotónov pri energiách umožňujúcich štúdium procesov zahrňujúcich kvark t a mezón B. 
Základné údaje.
Experiment DØ prebiehal v medzinárodnej spolupráci časticových fyzikov. Detektor prislúchajúci k experimentu DØ bol prevádzkovaný v rámci urýchľovača Tevatron, na ktorom bol súčasne prevádzkovaný aj detektor CDF. Urýchľovač Tevatron bol počas svojej operačnej činnosti niekoľkokrát modernizovaný. Z tohto dôvodu rozlišujeme dve fázy prevádzky: Run I od roku 1994 do roku 1996 a Run II od roku 2001 do 29. septembra 2011, kedy bola prevádzka ukončená. Kolaborácia DØ spoločne s kolaboráciou CDF objavili v roku 1995 kvark t. Prevádzka Tevatronu, a tým aj experimentu DØ, bola ukončená 29. septembra 2011 z finančných dôvodov.
Popis detektoru.
Detektor experimentu DØ bol umiestnený v jednom z interakčných miest Tevatronu. Pozostával z niekoľkých častí, ktoré postupne rad radom obklopovali miesto zrážky. V nasledujúcom texte opisujeme detektor počas druhej fázy prevádzky Tevatronu (Run II).
Silicon Microstrip Tracker.
Miesto zrážky protibežných zväzkov elektrónov a leptónov bolo obklopené "stopovacími detektormi" (angl. tracking detectors) schopnými zaznamenávať trajektórie častíc, ktoré vznikli počas zrážky. Detektory mali formu plochých doštičiek na báze kremíka. Boli koncentrované čo najbližšie k zrážke, aby sa minimalizovala finančná náročnosť spojená s ich inštaláciou. V prípade ich umiestnenia +dalej mimo centra by bolo nevyhnutné vyrobiť oveľa väčšie množstvo takýchto detektorov. Z údajov zaznamenaných týmito detektormi bolo možné priamo identifikovať prítomnosť b-kvarkov (ktoré môžu vzniknúť rozpadom Higgsovho bozónu). Tento detekčný systém bol umiestnený v magnetickom poli o hodnote 2T (Run II). Optimalizované rozlíšenie bolo dosahované pre častice s pseudorapiditou |η| &lt; 3.
Central Fiber Tracker.
Za kremíkovými detektormi boli umiestnené scintilačné vlákna (po anglicky scintillating fibers), v ktorých dochádzalo k produkcii fotónov v dôsledku prechodu danej častice cez vlákno. Tento detekčný systém bol taktiež umiestnený v magnetickom poli o hodnote 2T (Run II). Magnetické pole tak zakrivovalo dráhu elektricky nabitých častíc, vďaka čomu detektor zmeral náboj a hybnosť takejto častice. Optimalizované rozlíšenie detektoru bolo dosahované pre častice s pseudorapiditou |η| &lt; 2,5.
Kalorimeter.
Nasledujúcou vrstvou po trackeroch tvoril hustý absorbér pohlcujúci častice. Z doletu častíc v takomto materiály bolo možné stanoviť ich energiu, z čoho je aj odvodené pomenovanie kalorimeter.
Muónový detektor.
Muónový detektor predstavuje najvrchnejšiu vrstvu detektora, ktorá sa nachádzala najďalej od miesta zrážky.
Šedivec

Šedivec môže byť:
Zoznam chránených území v okrese Příbram

Toto je zoznam chránených území v okrese Příbram aktuálny k júlu roku 2016, v ktorom sú uvedené chránené územia v oblasti okresu Příbram.
Veľký elektrónovo-pozitrónový urýchľovač

Veľký elektrónovo–pozitrónový urýchľovač (angl. "Large Electron–Positron Collider" = "veľký elektrónovo-pozitrónový urýchľovač"), skr. LEP, bol kruhový urýchľovač protibežných zväzkov elektrónov a protónov. V mieste zrážky zväzkov boli inštalované detektory ALEPH, Delphi, L3 a OPAL, ktorých úlohou bolo skúmať vzniknuté častice.
Bol postavený v CERNe, blízko pri Ženeve, Švajčiarsko. Nachádzal sa v podzemnom tuneli o kruhovom tvare s obvodom približne 27 kilometrov. Samotný tunel prechádzal pod hranicou medzi Švajčiarskom a Francúzskom. Prevádzkovaný bol v rokoch 1989 až 2000. Po ukončení prevádzky v roku 2000 boli priestory tunelu využité na vybudovanie urýchľovača LHC. 
Dôležité udalosti.
LEP bol uvedený do prevádzky v auguste 1989. V dobe spustenia dokázal LEP urýchliť zväzky elektrónov a pozitrónov na výslednú celkovú energiu 45 GeV na jednu časticu. Dodaná energia umožňovala aby pri zrážkach zväzkov elektrónov a pozitrónov vznikali Z bozóny o hmotnosti 91 GeV. 
Neskôr po prevedených úpravách boli dosiahnuté energie umožňujúce produkciu párov bozónov W (pokojová hmotnosť jedného W bozónu je približne 80 GeV). Maximálna dosiahnutá celková energia urychľovača LEP dosiahla na konci prevádzky v roku 2000 energiu 209 GeV. Pri takejto energii mali častice výsledný Lorentzov faktor ( = energia častice/pokojová hmotnosť = [104.5 GeV/0.511 MeV]) vyšší než 200,000, čo je doposiaľ najväčšia dosiahnutá hodnota v experimentoch skonštruovaných človekom. Na konci roku 2000 bola prevádzka LEPu ukončená, zariadenie bolo demontované. V uvoľnených priestoroch tunelu sa postupne začal budovať urýchľovač nasledujúcej generácie známy ako LHC.
Detektory.
Veľký elektrónovo-pozitrónový urýchľovač obsahoval štyri detektory umiestnené každý vlášť pri štyroch interakčných miestach (oblasti v ktorých sa protibežné lúče elektrónov a pozitrónov zrážali navzájom).
Detektory zaznamenávali častice a im príslušné energie, hybnosti a náboje. 
V rámci LEPu boli prevádzkované detektory: ALEPH, Delphi, L3 a OPAL. Pomocou detektorov boli skúmané zrážky elektrónov s pozitrónmi, ktoré umožnili experimentálne potvrdenie viacerých predpovedí štandardného modelu časticovej fyziky. Boli experimentálne určené hmotnosti W-Bozónu a Z-Bozónu . Analýza dát preukázala existenciu presne troch vôní neutrín.
ALEPH.
ALEPH je skratka anglického názvu "Apparatus for LEP PHysics at CERN", ktorý je možné preložiť ako aparát pre fyziku LEPu. Pomocou detektoru bola určená hmotnosť W-bozónu a Z-bozónu. Počet generácií leptónov bol stanovený v zhode so štandardným modelom ako 2.982 0.013. Interakčná konštanta kvantovej chromodynamiky bola meraná pri rôznych energiách. Potvrdený bol jej tok v závislosti na interakčnej energii, jav predpovedaný teoreticky v rámci QCD (angl. running coupling constant).
DELPHI.
Skratka DELPHI značí "DEtektor s Leptónovou, Photónovou a Hadrónovou Identifikáciou".
OPAL.
OPAL je skratkou anglického názvu "Omni-Purpose Apparatus for LEP", ktorý v slovenskom preklade znamená viacúčelový aparát pre LEP. Detektor bol demontovaný v roku 2000 v dôsledku stavby urýchľovača LHC. 
L3.
L3 bol ďalší z detektorov umiestnených v rámci LEPu.
Alberto Del Rio

Alberto Rodríguez (* 25. máj 1977) je mexický profesionálny wrestler, v minulosti pôsobil v asociácii WWE v rosteri RAW. Vo wrestlingovom svete je známy pod prezývkou Alberto Del Rio. V minulosti sa venoval zápaseniu a MMA (mix bojových umení). Vo WWE získal dva tituly svetového šampióna.
Hulk Hogan

Terrance Gene "Terry" Bollea (* 11. august 1953, Augusta, Georgia, USA) je americký profesionálny wrestler, herec a hudobník, ktorý momentálne pôsobí v spoločnosti TNA. Vo wrestlingovom svete je známy pod prezývkou Hulk Hogan. Je mnohonásobným šampiónom v kategórii jednotlivcov i tag tímov. Patrí medzi najslávnejších wrestlerov histórie.
Dwayne Johnson

Dwayne Douglas Johnson (* 2. máj 1972, Hayward, Kalifornia, USA), tiež známy pod prezývkou The Rock, je americko-kanadský herec, producent, obchodník, bývalý profesionálny wrestler a bývalý hráč amerického futbalu a kanadského futbalu. Predtým, ako sa dal na hereckú dráhu, zápasil osem rokov za World Wrestling Entertainment (WWF, neskôr WWE). Jeho filmy zarobili v Severnej Amerike viac ako 3,5 miliárd dolárov.
Johnson bol vysokoškolským futbalistom na univerzite v Miami, s ktorým v roku 1991 vyhral národné majstrovstvá. Túžil po profesionálnej futbalovej kariére a do draftu NFL 1995 sa dostal, ale nebol draftovaný. Prihlásil sa do klubu Calgary Stampeders v Kanadskej futbalovej lige (CFL), ale v prvej sezóne bol z tímu vyhodený. Krátko nato začal trénovať ako profesionálny wrestler.
V roku 1996 získal zmluvu s WWF a bol povýšený na prvého wrestlera tretej generácie v histórii WWF, pretože je synom Rockyho Johnsona a vnukom Petra Maiviu. Vystúpil na výslnie po tom, čo si vytvoril charizmatickú, vychvaľujúcu sa trash-talkovú osobnosť. V roku 1998 vyhral svoj prvý WWF Championship. V roku 2004 opustil WWE, aby sa mohol venovať hereckej kariére. V roku 2011 sa vrátil ako na čiastočný úväzok do roku 2013, sporadicky sa objavoval až do dôchodku v roku 2019.
Kariéra.
Väčšinu svojej wrestlerskej kariéry strávil vo WWE, kde získal celkovo 16 titulov: 9 titulov v ťažkej váhe, 7 WWE titulov, 2-krát WCW svetový titul, 2-krát Intercontinental tituly, a 5 WWE Tag Team titulov. Bol šiesty WWF/E Triple Crown Champion. Tiež je víťazom 2000 Royal Rumble. Neskôr sa začal viac venovať hereckej kariére.
V roku 2000 napísal autobiografiu "The Rock Says", ktorá debutovala ako číslo 1 v rebríčku The New York Times Best Seller a bola najpredávanejšia kniha niekoľko týždňov.Cena knihy bola 657 amerických dolárov.
Herecký debut mal v roku 2002 vo filme "Kráľ Škorpión". Za túto rolu dostal 5 a pol milióna amerických dolárov, čo bola v tom čase najvyššia suma, ktorú kedy zaplatili hercovi za jeho prvú rolu. Odvtedy sa objavil v úspešných filmoch ako sú "Pobrežná hliadka" "Vitajte v džungli", "Buď cool", "Kráčajúca skala", "Gang v útoku", "Plán hry", "Dostaňte agenta Smarta!", "Útek na Horu čarodejníc", "Zúbková víla", Cesta na tajomný ostrov, "Doom", "Fízli zo zálohy", "Neľútostný pomstiteľ", "Rýchlo a zbesilo 4", "Rýchlo a zbesilo 5", "Rýchlo a zbesilo 6", "Rýchlo a zbesilo 7", "Rýchlo a zbesilo 8", "Rýchlo a zbesilo: Hobbs &amp; Shaw", "San Andreas", "Mrakodrap", "Besnenie", "Rýchlo a zbesilo 9", "Rýchlo a zbesilo 10".
Hádzaná na Arabských hrách 2011

Hádzaná na Arabských hrách 2011 bol turnaj v rámci multi-športového podujatia, ktorý sa konal v Dohe, v Katare, od 11. do 21. decembra 2011, za účasti 9 mužských a 4 ženských tímov. Bolo to ôsmykrát, čo sa hádzanársky turnaj koná v rámci Arabských hier a štvrtýkrát, kedy sa na ňom predstavili aj ženy. Všetky zápasy sa hrali v Aspire Zone - Women's Indoor Hall, v Dohe.
Pôvodne malo by na mužskom turnaji 10 tímov, ale Kuvajt svoje mužstvo stiahol. 
Ženy.
Pozn: Na turnaji vystupuje len "B" družstvo žien Tuniska, pretože "A" družstvo hrá na práve prebiehajúcich majstrovstvách sveta.
Evo (časopis)

Evo je britský motoristický časopis zameraný na výkonné automobily, od hot hatchov až po superšportové automobily. Prvé vydanie bolo publikované v novembri 1998 ako neoficiálny nasledovník časopisu "Performance Car", ktorého vydávanie bolo ukončené a integrovaný bol do časopisu "Car Magazine" vydavateľom Emap. Kancelárie časopisu "Evo" sú v meste Vollaston v Northamptonshire. Šéfredaktorom časopisu je Nick Trott.
Existujú aj medzinárodné verzie časopisu "Evo" pre Francúzsko, Taliansko, Chorvátsko, Česko, Grécko, Turecko, Filipíny, Malajziu, Thajsko, Ukrajinu a Stredný východ.
Víťazi Evo Car of the Year.
1998
1999
2000
2001
2002
2003
2004
2005
2006
2007
2008
2009
2010
2011
Broutov-Englertov-Higgsov mechanizmus

Broutov-Englertov-Higgsov Mechanizmus (pomenovaný podľa Petra Higgsa) alebo Englertov-Broutov-Higgsov-Guralnikov-Hagenov-Kibblov mechanizmus predstavuje teoretický opis interakcií umožňujúci, aby mohli kalibračné (intermediálne) bozóny nadobúdať nenulové pokojové hmotnosti. Napriek chýbajúcemu experimentálnemu overeniu je Higgsov mechanizmus zahrnutý v štandardnom modeli elementárnych častíc ako jeho integrálna súčasť. Častica zodpovedajúca za tento mechanizmus sa volá Higgsov bozón experimentálne potvrdená v roku 2012. 
Mechanizmus bol opísaný prvýkrát v roku 1964 nezávisle niekoľkými skupinami vedcov: P. Higgsom v Edinburghu  skupinou Francoisa Englerta a Roberta Brouta z Université Libre de Bruxelles a skupinou T. W. B. Kibbla, Carla R. Hagena a Geralda Guralnika z Imperial College. Objavenie mechanizmu je však väčšinou pripisované len P. Higgsovi.
LEP

Lep môže byť:
LEP môže byť:
Basketbal na Arabských hrách 2011

Basketbal na Arabských hrách 2011 bol turnaj v rámci multi-športového podujatia, ktorý sa konal v Dauha v Katare, od 7. do 22. decembra 2011, za účasti 12 mužských a 6 ženských tímov. Bolo to dvanástykrát, čo sa basketbalový turnaj konal v rámci Arabských hier a prvý, v ktorom sa predstavili aj ženy. Všetky zápasy sa hrali v Al Gharafa Sports Club-Indoor Hall, v Dohe.
Good Vibrations (Marky Mark and the Funky Bunch)

„Good Vibrations“ je dance skladba z roku 1991 americkej hip-hopovej skupiny Marky Mark and the Funky Bunch z ich albumu "Music for the People". bola vydaná koncom roka 1991. Stala sa hitom a dosiahla 1. miesto v rebríčkoch v USA, Švédsku a Švajčiarsku.
Obchodník s cennými papiermi

Obchodník s cennými papiermi je v širšom zmysle každý, kto obchoduje s cennými papiermi.
Obchodník s cennými papiermi v užšom zmysle (v práve EU: investičná spoločnosť, angl. investment firm) je podľa §54 zákona č. 566/2011 o cenných papieroch "akciová spoločnosť so sídlom na území Slovenskej republiky, ktorej predmetom činnosti je poskytovanie jednej alebo viacerých investičných služieb klientom alebo výkon jednej alebo viacerých investičných činností na základe povolenia na poskytovanie investičných služieb udeleného Národnou bankou Slovenska", pričom:
Príslušná európska smernica je smernica Európskeho parlamentu a Rady 2004/39/ES z 21. apríla 2004 o trhoch s finančnými nástrojmi. Obchodníci s cennými papiermi sú na Slovensku regulovaní Národnou bankou Slovenska. Významné spoločnosti domáceho kapitálového trhu sú združené pod hlavičkou Asociácie obchodníkov s cennými papiermi.
Basketbal na Arabských hrách

 
Basketbal na Arabských hrách je basketbalový turnaj národných družstiev, ktorý sa koná v rámci multišportového podujatia Arabských hier a organizuje ho Arabská olympijská únia (UANOC). Do programu hier bol turnaj oficiálne zaradený hneď na prvých Arabských hrách v roku 1953 v egyptskej Alexandrii, vtedy iba v mužskej kategórii. O 32 rokov neskôr sa na šiestych Arabských hrách v roku 1985 v Rabate uskutočnil aj prvý ženský turnaj. Basketbalový turnaj sa odvtedy na hrách organizuje pravidelne. V kategórii mužov získal najviac prvenstiev , ktorý zvíťazil šesťkrát; v ženskej kategórii majú po dve víťazstvá a .
Ford Excursion

Ford Excursion je luxusné SUV, ktoré v rokoch 2000 až 2005 (2006 v Mexiku) vyrábala americká automobilka Ford Motor Company. Excursion mal platformu pick-upov Ford Super Duty a bol najväčším SUV Fordu a jeho hlavným konkurentom bol menší Chevrolet Suburban. Excursion bol dizajnovaný pre klasifikáciu ako ťažké vozidlo, ako pre komerčné, tak aj pre vidiecke použitie s celkovou hmotnosťou nad . Jeho pozícia v modelovej línii SUV automobilov Fordu bola nahradená v roku 2007 predĺženou verziou modelu Expedition. Posledný Excursion bol vyrobený dňa 30. septembra 2005 v závode v Louisville, hoci posledné Excursiony bol predávané ako modely 2006 pre mexický trh. Výroba bola ukončená pre zameranie na Super Duty pick-upy, ale, podobné SUV ako Excursion je vyrábané v Brazílii, použitím podvozku z pick-upu Super Duty a je predávaný ako Ford F-250 Tropivan v štandardnej a aj predĺženej verzii.
Pohonné ústrojenstvo.
Motorové možnosti začínali na benzínovom motore Triton 5,4L V8, pokračovali benzínovým motorom Triton 6,8L V10 a končili s dieselovým motorom International 7,3L V8, ktorý bol populárny v sérii Ford Super Duty (Power Stroke). V modeloch 2003 bol nahradený motor International 7,3L V10 výkonnejším (ale problémovejším) motorom International 6,0L V8.
4-rýchlostná automatická prevodovka bola pôvodne štandardom, ale v roku 2003 bola nahradená za 5-rýchlostnú automatickú prevodovku. Motor Triton 5,4L V8 dosahoval výkon 188 kW/255 koní a krútiaci moment 475 Nm. Motor Triton 6,8L V10 poskytoval výkon 228 kW/310 koní a krútiaci moment 576 Nm. Dieselový Powerstroke motor dosahoval výkon 239 kW/325 koní a krútiaci moment 759 Nm. Zadná náprava sšetkých Excursionov bola Sterling 10.5 axle. modely s pohonom všetkých kolies mali rozvodovku NV273 a prednú nápravu Dana 50.
Ford Excursion používal nasledovné motory:
Space Jam

Space Jam je americký film štúdia Warner Bros. z roku 1996, v ktorom hral aj basketbalista Michael Jordan.
Dej.
Michael Jordan ako malý chlapec sníva o tom, že sa raz stane profesionálnym basketbalistom. Jeho sen sa splní, a ako dospelý muž sa stane svetovou jednotkou v NBA. Vo vesmíre žijú malí mimozemšťania, ktorí majú na starosti vesmírny lunapark, ibaže všetci jeho zákazníci sa na jeho kvalitu sťažujú. Ich šéf ich vyšle na Zem, aby našli kreslené postavičky zajka Buggsa, ktoré by mali vystupovať v ich lunaparku ako atrakcie. Keď ich malí mimozemšťania prepadnú, zajko Buggs sa so svojimi priateľmi rozhodne, že ich vyzvú na basketbalový zápas. Mimozemšťania súhlasia, a rozhodnú sa preto ukradnúť schopnosti najlepším hráčom v NBA. Potom sa premenia na obrovské a nespútané príšery. Zajko Buggs a ostatné kreslené postavičky sa začnú obávať najhoršieho: že ich mimozemšťania porazia a stanú sa otrokmi vo vesmírnom lunaparku. Zavolajú si preto na pomoc najlepšieho hráča basketbalu Michela Jordana. Nakoniec všetko dobre dopadne: mimozemšťania opäť vrátia schopnosti hráčom a svojho zlého šéfa priviažu na raketu a pošlú späť do vesmíru.
Collider Detector at Fermilab

Collider Detector at Fermilab, skr. CDF, bol experiment na protónovo-antiprotónovom urýchľovači Tevatron umiestnenom vo Fermilabe. Detektor príslušný k experimentu CDF mal približne 12 metrov vo všetkých troch rozmeroch a vážil približne 5000 ton. Experiment CDF bol prevádzkovaný v rámci medzinárodnej spolupráce pozostávajúcej z približne 600 fyzikov zo 60 univerzít a trinástich štátnych výskumných centier.
Účel.
Hlavným cieľom experimentu bolo vyhľadávanie a zaznamenávanie výnimočných udalostí, ktoré by mohli prispieť k chápaniu týchto problémov:
Princíp fungovania.
Urýchľovač Tevatron zráža protóny a antiprotóny pri ťažiskovej energii približne 2 TeV. Vysoká energia zrážok umožňuje produkciu veľmi ťažkých častíc ako sú kvark top a bozón W a B. Detektor rozoznáva tieto častice na základe charakteristickej signatúry, ktorú v ňom zanechávajú. CDF zaznamenáva trajektórie a energie elektrónov, fotónov a ľahkých hadrónov. Neutrína nie sú detegované, vďaka čomu detektor zaznamenáva zdanlivo chýbajúcu energiu. *Ostatné častice môžu zanechávať signatúry s chýbajúcimi energiami, či prípadne chýbajúcou hybnosťou. Pátranie po nových fenoménoch je založené práve na zaregistrovaní neštandardných udalostí.
Dôležité udalosti.
Experiment bol navrhnutý v auguste 1981. Schválený bol 1. apríla 1982. Prvé merania boli vykonané v roku 1987. CDF bol niekoľkokrát prestavovaný na dosiahnutie čoraz väčšej luminozity. Prevádzka Tevatronu a tým aj experimentu CDF bola ukončená 29. septembra 2011 z finančných dôvodov.
Top Gear (časopis)

Top Gear je motoristický časopis publikovaný cez BBC Worldwide a nazvaný po televíznej relácii "Top Gear". Časopis bol prvýkrát publikovaný v októbri 1993 a odvtedy je publikovaný každý mesiac. Hlavný vystupujúci televíznej relácie – Richard Hammond, James May a Jeremy Clarkson sú aj regulárnymi prispievateľmi, spolu s produkčným personálom. Pretekár The Stig tiež regulárne vystupuje v cestných testoch vykonávaných časopisom.
Časopis je vedúcim britským časopisom čo sa týka predajov, s viac ako 200 000 vydaniami predanými za mesiac (júl – december 2007).
Licencované edície sú tiež publikované v Číne, Česku, Grécku, Strednom Východe (s lokalizovanými verziami pre každú z Arabských krajín), na Filipínach, Indonézii, Južnej Kórei, Rusku, Holandsku, na Novom Zélande, Thajsku, Indii, Rumunsku, Švédsku, Malajzii (cez Astro) a v Singapure. Od 7. mája 2007 je vydávaný v Bulharsku, od 16. novembra 2007 v Taliansku a od 14. februára 2008 v Poľsku. Austrálska edícia je vydávaná od júna 2008. Hong Kongská edícia je vydávaná od októbra 2008 a portugalská verzia je vydávaná len od júna 2011.
Burzový dohodca

Burzový dohodca môže byť:
Cergy

Cergy je mesto v severozápadnej časti metropolitnej oblasti Paríža vo Francúzsku v departemente Val-d’Oise a regióne Île-de-France. Od centra Paríža je vzdialené .
Mesto bolo založené v roku 1960 a má asi 56 000 obyvateľov.
Externé odkazy.
Oficiálna stránka
Maisons-Alfort

Maisons-Alfort je mesto v juhovýchodnej časti metropolitnej oblasti Paríža vo Francúzsku v departemente Val-de-Marne a regióne Île-de-France. Od centra Paríža je vzdialené .
Má asi 53 00 obyvateľov, ktorým sa hovorí "Maisonnais".
Dejiny.
Prvá zmienka o obci je pod menom "Mansiones" v darovacej listine kráľa Huga Kapeta v roku 988. V roku 1885 bolo 40 % územia mesta odčlenené a vzniklo z neho mesto Alfortville.
Externé odkazy.
Oficiálna stránka
Blud

Blud môže byť:
Bludička

Bludička môže byť:
Boss

Boss môže byť:
Bos

Bos môže byť:
BOS môže byť:
Cesta I. triedy 60 (Slovensko)

Cesta I. triedy 60 je cesta I. triedy na Slovensku tvoriaca mestský okruh číslo 1 v Žiline, ktorý odvádza tranzitnú dopravu z centra mesta. Celková dĺžka cesty je 6,48 km a v celej dĺžke je štvorpruhová a s výnimkou križovatky "Košická" obsahuje iba mimoúrovňové križovatky. Severnou časťou cesty medzi križovatkami Košická a Kragujevská prechádza európska cesta 50, v minulosti v časti trasy viedla aj európska cesta 75.
Cesta vznikla spojením pôvodného prieťahu cesty I/18, vnútorného obchvatu mesta I/18A a krátkeho úseku cesty I/11. 
Z mestského okruhu vychádzajú do jednotlivých smerov cesty I. triedy:
Priebeh.
Cesta je staničená proti smeru hodinových ručičiek a začína aj končí v križovatke s cestou I/61, vedúcej do mesta od Bratislavy zo západného smeru po ulici Kragujevská. Pokračuje južným smerom popod mimoúrovňovú križovatku Rondel a následne už ako ulica Mostná križuje I/64 od Prievidze, ktorá vedie po Rajeckej ceste. Stáča sa východným smerom a v hlbokom záreze vedie už ako Nemocničná, križuje niekoľko komunikácii a obchádza nemocnicu. Následne pri hypermarkete Tesco vchádza do najvýznamnejšieho dopravného uzla mesta, kde križuje ulicu Košická, privádzajúcu po ceste I/18 dopravu od Popradu. Pokračuje severovýchodným smerom po ulici Na Horevaží a v ľavotočivom oblúku križuje cestu II/583 na Terchovú. Pobrežím Váhu vedie západným smerom po križovatku s cestou I/11 od Ostravy, kde sa stáča na juhozápad a pokračuje mimoúrovňovou estakádou až na križovatku s Kragujevskou a cestou I/61, kde končí.
Stavebné úseky.
Žilina, estakáda.
Išlo o investičnú akciu na ceste I/11, ktorej účelom malo byť do budúcna prepojiť komunikačný systém mesta na diaľnice D1 a D3. Stavba bola projektovaná v kategórii MR 24,5 a merala 1,1 km. Dominantným objektom bola estakáda, ktorou sa dosiahlo kríženie s inými cestnými komunikáciami a železnicou. Súčasťou bola tiež mimoúrovňová križovatka s cestou I/18 (dnes I/61). Celková dĺžka hlavných vetiev predstavuje 1.154 m a križovatkových 405 m. Stavba prebehla v rokoch 1997 - 2000 za 476,6 mil. Slovenských korún, jej realizátorom bol Doprastav.
Žilina ľavobrežná, I. a II. etapa.
Išlo o novostavbu cesty I/18A v kategórii MR 23,5, ktorá bola rozdelená do 2 etáp. Súčasťou 1. etapy bolo nové napojenie cesty II/583 na pôvodnú cestu I/18. Stavba sa mala pôvodne začínať na mimoúrovňovej križovatke pri Žilinskej teplárni; táto však bola neskôr v rámci úspor zmenená na úrovňovú, svetelne riadenú. Ide pritom o jedinú úrovňovú križovatku na I/60. Dominantným objektom bol Most cez Váh na ceste II/583 dlhý 222,65 m. Celá I. etapa prebehla v rokoch 1996 - 2003, jej 2. časť (práve Most cez Váh na II/583) bola realizovaná Doprastavom v rokoch 1999 - 2000.
Ford Cougar

Ford Cougar je športový automobil, ktorý v rokoch 1998 až 2002 vyrábala automobilka Ford Motor Company. Automobil niesol názov po americkom muscle care Mercury Cougare. Bolo pôvodne plánované, že bude treťou generáciou Fordu Probe, ale po zdôvodnení, že na severoamerickom trhu sú dostupné tri kupé automobily, bola výroba Probe ukončená v prospech Cougaru. Tento model sa vyrábal aj pod značkou automobilky Mercury.
Pohonné ústrojenstvo.
Cougar bol dodávaný s 2,0-litrovým motorom Zetec alebo 2,5-litrovým motorom Duratec V6, každý z nich s dvomi špecifickými úrovňami, ktoré sú podobným ekvivalentom ku Mondeu Ghia (štandard) a Ghia X (jednoducho X). Dostupné boli manuálne a aj automatické prevodovky. Všetky varianty mali ako štandard 16″ kolesá z ľahkých zliatin.
2,0-litrová verzia poskytovala 96 kW/130 koní ako štandard, kým 2,5-litrová verzia poskytovala 125 kW/170 koní.
Good Vibrations

Good Vibrations môže byť:
Volejbal na Arabských hrách

 
Volejbal na Arabských hrách je volejbalový turnaj národných družstiev, ktorý sa koná v rámci multišportového podujatia Arabských hier a organizuje ho Arabská olympijská únia (UANOC). Do programu hier bol turnaj oficiálne zaradený na tretích bol prvýkrát zaradený do programu na druhých v Arabských hrách v roku 1957 v libanonskom Bejrúte, vtedy iba v mužskej kategórii. O 28 rokov neskôr sa na šiestych Arabských hrách v roku 1985 v Rabate uskutočnil aj prvý ženský turnaj. Volejbalový turnaj sa odvtedy na hrách organizuje pravidelne. V kategórii mužov získali najviac prvenstiev a , ktorí zvíťazili trikrát; v ženskej kategórii so štyrmi víťazstvami dominuje .
Renault Clio V6 Renault Sport

Renault Clio V6 Renault Sport je hot hatch, ktorého základom je Renault Clio II. V rokoch 2001 až 2005 ho vyrábala motoršportová divíza Renault Sport automobilky Renault. Modely Phase 1 boli konštruované výrobcom TWR vo Švédsku a modely Phase 2 boli konštruované divíziou Renault Sport v Dieppe. Koncept automobilu s motorom v strede a rozšírenou karosériou veľmi pripomína Renault 5 Turbo z 80-tych rokov.
Clio V6 Phase 1 (2001 – 2003).
Clio V6 mal základ v Cliu II so zdieľaním len málo častí so sériovým Cliom. Motor 3,0 V6 pôvodom z Laguny, bol upravený na výkon okolo 169 kW/230 koní a bol umiestnený uprostred vozidla na mieste, kde sa majú pôvodne nachádzať zadné sedadlá – čím sa z neho stal 2-sedadlový hot hatch. Clio V6 dostal v roku 2003 facelift, a bol rozsiahlo prerobený po kritike riadenia pôvodného Clia V6 (hlavne za mokra). Nový automobil bol upravený na výkon 188 kW/255 koní, ale bol ešte viac nedotáčavý ako Phase 1.
S cieľom prispôsobiť radikálne zmeny hatchbacku s motorom vpredu a predným náhonom na 2-sedadlové kvázi-kupé s motorom uprostred a zadným náhonom, boli potrebné rozsiahle štrukturálne prepracovania, hlavne preto, že Clio Phase 1 bol ťažší o oproti športovému Cliu – 172 Cup. Preto, aj keď model V6 bol významne výkonnejší, nebol až tak rýchlejší v priamom zrýchlení ako Clio 172 Cup – zrýchlil z 0 na /h za 6,2 sekundy v porovnaní z 172 Cup, ktorého zrýchlenie z 0 na /h malo hodnotu 6,7 sekundy. Hoci jeho maximálna rýchlosť bola výrazne vyššia (/h v porovnaní s /h). Clio Phase II mal vyššiu hmotnosť, ale kompenzáciou bol vyšší výkon a redukcia času zrýchlenia z 0 na /h na hodnotu 5,9 sekundy a maximálna rýchlosť dosiahla /h. Výroba špeciálnych karosérií bola vykonávaná vo Valmete vo Fínsku.
Clio V6 Phase 2 (2003 – 2005).
V čase predstavenia v roku 2003, upravené Clio V6 Phase 2 bol najvýkonnejším sériovo vyrábaným hot hatchom na svete, s výkonom 188 kW/255 koní, nasledovaný Alfou Romeo 147 GTA (184 kW/250 koní) a Seatom Leónom Cupra R (165 kW/225 koní). Na základe motora z Phase 1, jeho extrémne výkony boli podporené asistenciou od Porsche.
Rojišče

Rojišče () je dedina na Ukrajine. Nachádza sa v Černihivskej oblasti v rovnomennom rajóne, pozdĺž cesty Černihiv-Homeľ.
Známy občania:
Steppenwolf (hudobná skupina)

Steppenwolf je kanadsko-americká rocková skupina, ktorá dosiahla veľký úspech predovšetkým v 60. rokoch. Skupinu založili v roku 1967 v Los Angeles spevák John Kay, gitarista Michael Monarch, basgitarista Rushton Moreve, klávesista Goldy McJohn a bubeník Jerry Edmonton, po zániku torontskej skupiny The Sparrows, ktorú začiatkom 60. rokov rokov založil John Kay.
Skupina predala celosvetovo viac ako 25 miliónov nahrávok, pričom jej najúspešnejšie single sú „Born to Be Wild“, „Magic Carpet Ride“ a „Rock Me“.
Tyrannotitan

Tyrannotitan (v preklade "obrí tyran") je vyhynutý rod veľmi veľkého, podľa odhadov až 12 metrov dlhého dravého dinosaura, žijúceho v období spodnej kriedy (stupeň apt, asi pred 118 Ma) na území dnešnej Argentíny. Jeho jediným druhom je Tyrannotitan chubutensis.
Je blízko príbuzný s dvoma ďalšími rodmi obrích argentínskych teropódov – Giganotosaurus a Mapusaurus, s ktorými tvorí samostatnú podčeľaď Giganotosaurinae. O tomto obrovskom dravcovi sa zatiaľ veľa nevie a výskumy stále pokračujú. Isté je toľko, že patril k najväčším mäsožravým živočíchom, aké kedy žili (rovnako ako Giganotosaurus bol aj Tyrannotitan možno o niečo väčší než populárny Tyrannosaurus).
Zdroj.
Štylizácia (formulovanie)

Štylizácia je v širšom zmysle celý proces výstavby a formovania jazykového prejavu/textu alebo jeho častí, v užšom zmysle len proces konečnej formulácie (zostavenia) prejavu/textu alebo jeho častí.
Štylizácia v širšom zmysle.
Štylizácia sa skladá sa z týchto fáz: a) zbieranie a triedenie materiálu so zreteľom na chystaný prejav; b) vyhotovenie konceptu alebo písomných fragmentov ako podkladov na súvislý prejav; c) vlastná štylizácia, t. j. plynulé písanie (alebo prednášanie) textu; d) pri štylizácii písomného prejavu cizelácia so zreteľom na funkciu a adresáta prejavu.
Štylizácia v užšom zmysle.
V štylizácii sa spája pomenovací akt (hľadanie primeraných lexikálnych prostriedkov, pomenovaní) s usúvzťažňovacím aktom (spájanie pomenovaní v rámci syntagiem a viet na základe morfologických a syntaktických pravidiel a zákonitostí). Je to teda proces hľadania či výberu gramatických (hlavne syntaktických) a lexikálnych prostriedkov v okamihu vytvárania konkrétneho jazykového prejavu a hľadania jeho konečnej podoby.
Volejbal na Arabských hrách 2011

Volejbal na Arabských hrách 2011 bol turnaj v rámci multi-športového podujatia, ktorý sa konal v Dauha, v Katare, od 10. do 22. decembra 2011, za účasti 11 mužských a 5 ženských tímov. Bolo to jedenástykrát, čo sa volejbalový turnaj konal v rámci Arabských hier a prvý, v ktorom sa predstavili aj ženy. Všetky zápasy sa hrali v Al Rayyan Sports Club - Indoor Hall, v Dohe.
New Ulm (Minnesota)

New Ulm je mesto v okrese Brown County v Minnesote v USA. Pri sčítaní obyvateľstva v roku 2010 malo mesto 13 522 obyvateľov. New Ulm je tiež okresným mestom Brown County.
Mesto sa nachádza v trojuholníku, ktorý tvoria ústia riek Minnesota River a Cottonwood River.
História.
Mesto New Ulm založili nemeckí imigranti Christian Ludwig Meyer, Alois Palmer, Athanasius Henle, and Franz Massopoust v roku 1854, a svoj názov mesto dostalo po nemeckom meste Ulm.
V Dakotskej bitke v roku 1862 bolo mesto napadnuté a vypálené Taoyatedutom a jeho Dakotskými siouxskými bojovníkmi.
Dňa 15. júla 1881 bol New Ulm zrovnaný veľkým tornádom, pri ktorom prišlo o život 6 ľudí a 53 bolo zranených.
Abagar

Abagar je ilustrovaná kniha modlitieb, jedna z prvých tlačených bulharských kníh. Bola vytlačená v roku 1651 alebo 1652 v Ríme. Je písaná cyrilikou a zostavil ju nikopolský biskup Filip Stanislavov. Bola určená pre členov náboženskej sekty pauliciánov. Do súčasnosti sa dochovalo len 6 jej výtlačkov.
Certina

Certina je švajčiarsky výrobca hodiniek. Firma bola založená v roku 1888 v meste Grenchen bratmi Adolfom a Alfredom Kurthom. Certina je v súčasnosti členom skupiny SWATCH.
Dejiny.
Adolf a Albrecht Kurthovci otvorili v roku 1888 v meste Grenchen vo Švajčiarsku továreň a začali vyrábať strojčeky a diely pre hodinársky priemysel. Prvé kompletné hodinky so značkou Grana boli vyrobené v roku 1906. Boli to dámske náramkové hodinky, pretože muži stále nosili vreckové hodinky. V roku 1938 sa zrodila nová značka, Certina. Meno je prebraté z latinského „certus“ znamenajúceho „istý, spoľahlivý“. V tomto období mala už Certina 250 zamestnancov. Svoj prvý automatický strojček s označením KF 360 začala vyrábať v roku 1947. V roku 1955 pracuje v továrni a kanceláriách už 500 zamestnancov a vyrába sa 1000 hodiniek denne.
V roku 1959 bol uvedený úspešný DS koncept („Double Security“ – v preklade dvojitá bezpečnosť) pre hodinky Certina.
Do roku 1972 Certina zamestnávala 900 ľudí a vyrábala 600 tisíc hodiniek ročne. Vyrábala 375 000 komponentov do hodiniek denne a používala na to 53 000 rubínov.
Firma sa umiestnila na prvom mieste v „medzinárodnej diamantovej cene“ a v „zlatej ruži“.
Po 20 rokoch výroby dosiahli DS hodinky v roku 1979 milión predaných kusov.
1983 – Certina sa stala súčasťou skupiny SHM (SWATCH) – najväčšieho výrobcu hodiniek na svete.
Technológie a materiály.
DS koncept.
Koncept dvojitej ochrany uvidela Certina v roku 1959. Znamenal pre hodinky niekoľko násobne väčšiu odolnosť ako bolo bežné. Princíp je v špeciálne uložený strojček vo vnútri posilneného obalu. Vďaka tomu vydržali hodinky náraz zo 6 metrov oproti 1,8 – 2,2 metra automatických hodiniek tej doby. Vode odolnosť sa zvýšila na 20 atmosfér.
Certina DS hodinky mali napríklad švajčiarski horolezci v roku 1960 pri výstupe na Dhaulagiri (), kde vydržali zmeny tlaku.
Pri výrobe hodiniek Certina sa používajú kvalitné materiály: 316L oceľ, titán, PVD. Ďalej diamanty a zafírové sklíčka odolné voči poškriabaniu. Hodinky poháňajú švajčiarske strojčeky ETA a automatické strojčeky.
Sponzoring a partnerstvá.
Certina v skorších rokoch sponzorovala rôzne expedície, ako výstup na Himaláje, prechod Atlantikom a iné experimenty, aby ukázala odolnosť svojich DS hodiniek. Neskôr sa Certina orientuje na sponzorovanie motorových športov. Sú to hlavne preteky motocyklov a formulí.
Medzi ambasádorov Certiny patrili: Roger de Coster, 5-násobný motokrosový šampión, Muhammad Ali – boxer, Alex Crivillé, Seth Gibernau, Thomas Luthi – motocykloví pretekári, Colin McRae – bývalý pretekár WRC. 
V súčasnosti je Certina oficiálnym partnerom BMW Sauber F1 tímu s ambasádormi Robertom Kubicom a Timom Glockom.
Dôležité hodinkové rady.
V roku 1936 Certina ako prvá firma na svete vyrobila mechanické digitálne hodinky. Boli poháňané pružinou a otáčajúce sa kruhy s napísanými číslami ukazovali čas namiesto ručičiek.
1959 – DS koncept
1961 – Blue Ribbon
1971 – Biostar – prvé hodinky, ktoré ukazujú denný ľudský biorytmus
1955 – DC Cascadeur – firma začína silnú asociáciu s motorovými športmi
2000 – DS Spel
2005 – DS Podium
Steppenwolf

Steppenwolf (z nem. "kojot") môže byť:
Kompaktná kazeta

Kompaktná kazeta môže byť: